paragraph_text: Trenirati je započeo u dobi od sedam godina. U sezoni 1990./1991. postao je član reprezentacije Sovjetskog Saveza, a već 1991. godine bio je drugoplasirani na više gimnastičkih natjecanja. Na Olimpijskim igrama u Barceloni 1992. godine, osvojio je šest zlatnih medalja, od čega pet pojedinačno te šesto u momčadskom natjecanju (pod zastavom Zajednice Nezavisnih Država). Bio je sportaš s najviše osvojenih medalja na tim Olimpijskim igrama, a samo su Michael Phelps (8 zlata na OI 2008.) i Mark Spitz (7 zlata na OI 1972.) osvojili više zlatnih medalja na jednim Olimpijskim igrama. Nijedan gimnastičar prije ili poslije njega nije osvojio više zlatnih olimpijskih medalja na jednim OI.